ཁྱེད་ཚོ་བགྲེས་སོང་ཁོང་གི་ཉེ་འཁྲིས་སུ་བཅར་ཡོད་པས།ཁོང་གི་དཀའ་ཚེགས་དང་བཅས་པའི་སྐུ་ངལ་གྱི་རྣམ་པ་དེ་དག་ཁྱེད་ཚོའི་མིག་ལམ་དུ་གསལ་བོར་བརྒྱུད་ཡོད་ངེས་ཡིན་ལ།ཁྱེད་ཚོས་མགུལ་ཆམ་འདྲེས་པའི་ཁོང་གི་གསུང་སྐད་ལ་ཡང་རྣ་བས་ཉན་གྱིན་ཡོད་པས།ཁོང་གིས་ང་ཐང་ཆད་ཀྱི་འདུག་ཅེས་ཡང་ཡང་གསུངས་པ་དག་ཀྱང་དངོས་སུ་གོ་ཐོས་བྱུང་ཡོད་ལོས་ཆེ་ཨང་།ང་ནི་ཁྱེད་ཚོའི་སྣང་ཆུང་གི་ཨུ་ཚུགས་དེར་མགོ་བོ་ཡོངས་སུ་འཐོམས་པར་གྱུར།ལོ་རྒན་བརྒྱད་ཅུར་ཡར་བརྒལ་ནང་གི་བགྲེས་པོ་ཁོང་ལ་དཀའ་ཚེགས་དེ་འདྲ་ཇི་ལྟར་གཏོད་ཕོད་པར་གྱུར་པ་ཡིན་ནམ་སྙམ་པ་དྲན་ཡོང་།